โผล่บิ๊กล็อต MAKRO กว่า 6 พันลบ. จับตาขายหุ้นเพิ่มฟรีโฟลต ปูพรมเข้า SET50
บิ๊กล็อต MAKRO โผล่วันนี้ (23 พ.ย.) มูลค่ากว่า 6 พันลบ. ราคาเฉลี่ย 37.75 บ. ต่ำกว่ากระดาน จับตาขายหุ้น 160 ล้านหุ้น เพิ่มฟรีโฟลตเป็น 15% ตามแผน หวังดันเข้าเกณฑ์คัดเลือกเข้าคำนวณดัชนี SET50
บิ๊กล็อต MAKRO โผล่วันนี้ (23 พ.ย.) มูลค่ากว่า 6 พันลบ. จับตาขายหุ้น 160 ล้านหุ้น เพิ่มฟรีโฟลตเป็น 15% ตามแผนปูพรมเข้า SET50
23 พ.ย. 2565

ผู้สื่อข่าวรายงานว่า วันนี้ (23 พ.ย.65) มีรายการสรุปซื้อขายกระดานรายใหญ่ (Big lot) หุ้น บริษัท สยามแม็คโคร จำกัด (มหาชน) หรือ MAKRO จำนวน 2 รายการ ปริมาณ 160 ล้านหุ้น หรือคิดเป็น 1.51% ของจำนวนหุ้นทั้งหมด มูลค่ารวม 6.04 พันล้านบาท ราคาเฉลี่ย 37.75 บาทต่อหุ้น ซึ่งเป็นราคาต่ำกว่ากระดานซื้อขาย 3.8%
โดยราคาหุ้น MAKRO ปิดตลาดวันนี้อยู่ที่ระดับ 39.25 บาท บาท 1.50 บาท หรือ 3.97% สูงสุดที่ 39.50 บาท ต่ำสุดที่ 37.25 บาท มูลค่าซื้อขาย 7.37 พันล้านบาท
ทั้งนี้เป็นที่น่าจับตาว่ารายการบิ๊กล็อตในครั้งนี้ เป็นการขายหุ้นของผู้ถือหุ้นรายใหญ่ของ MAKRO ตามแผนการเพิ่มสัดส่วนของผู้ถือหุ้นรายย่อย (Free Float) ให้ขึ้นไปอยู่ที่ระดับ 15% เพื่อให้เป็นไปตามเกณฑ์การคัดเลือกเข้าคำนวณในดัชนี SET50 และ SET100
โดยก่อนหน้านี้เมื่อช่วงต้นเดือนก.ย.65 ที่ผ่านมา นางเสาวลักษณ์ ถิฐาพันธ์ ประธานคณะผู้บริหารกลุ่มธุรกิจค้าส่งแม็คโคร MAKRO เปิดเผยว่า ทีมบริหารของ MAKRO อยู่ระหว่างการนำเสนอให้ผู้ถือหุ้นใหญ่ของ MAKRO พิจารณาในเรื่องการเพิ่มสภาพคล่องของหุ้น (Free Float) เพิ่มขึ้นไปที่ระดับ 15% ซึ่งจำเป็นที่ผู้ถือหุ้นใหญ่ในกลุ่มเครือเจริญโภคภัณฑ์จะต้องมีการพิจารณาในการขายหุ้นออกมา เพื่อทำให้หุ้น MAKRO มีสภาพคล่องมากขึ้น เป็นไปตามเกณฑ์ที่บริษัทต้องการเข้าสู่การคิดคำนวณในดัชนี DJSI และการเป็นบริษัทที่ยั่งยืน ซึ่งยังคงต้องรอการพิจารณาจากผู้ถือหุ้นใหญ่ของบริษัท
โครงสร้างผู้ถือหุ้นใหญ่
ที่มา : ตลท. (ภาพรวมข้อมูลผู้ถือหุ้น ณ วันที่ 23/08/2565)